section_heading: 17. i 18. stoljeće
paragraph_text: Tijekom Tridesetogodišnjeg rata švedska vojska pod vodstvom kralja Gustava II. Adolfa iskrcava se 26. lipnja 1630. kod sela Peenemünde na rijeci Peene. Usedom postaje dio Švedske Pomeranije i skoro cijelo stoljeće ostaje u švedskom vlasništvu, sve dok 1720. nije prodan pruskom kralju Fridriku Vilimu I. za dva milijuna talira. Iako je švedski kralj vladao ovim područjem, ono je još uvijek bio dio Svetog Rimskog Carstva.